Diari Oficial de la Generalitat Valenciana


Sumari del DOGV 5401, del 04-12-2006 (2006/13605)

ORDE de 17 de novembre de 2006, de la Conselleria de Cultura, Educació i Esport, per la qual s'implanten i se suprimixen determinades ensenyances en instituts d'Educació Secundària de la Comunitat Valenciana.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5401

Data del DOGV
:   04-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/13931


Data del document
:   17-11-2006

Organisme emissor
:   Conselleria de Cultura, Educació i Esport

Tipus de document
:   Ordre

Correcció d'errades

 Descriptors 

:   * ensenyament públic
    * centre d'ensenyament
    * ensenyament secundari

ORDE de 17 de novembre de 2006, de la Conselleria de Cultura, Educació i Esport, per la qual s'implanten i se suprimixen determinades ensenyances en instituts d'Educació Secundària de la Comunitat Valenciana. [2006/13791]  
El Decret 234/1997, de 2 de setembre del Govern Valencià, pel qual s'aprova el Reglament Orgànic i Funcional dels Instituts d'Educació Secundària (DOGV de 08.09.1997), establix, en l'article 1, apartat 3, que la determinació de les ensenyances que s'impartisquen en cada institut s'establirà per mitjà d'orde de la Conselleria de Cultura i Educació, d'acord amb la programació general de l'ensenyança vigent.  
El Servici de Planificació Educativa de la Direcció General d'Ensenyament ha elaborat un informe-proposta per a la implantació i/o supressió de noves ensenyances en determinats instituts de titularitat de la Generalitat.  
Fent ús de les atribucions que em conferix l'article 35 de la Llei de la Generalitat Valenciana 5/1983, de 30 de desembre de Govern Valencià,  
ORDENE  
Primer  
S'implanten i se suprimixen les ensenyances de Batxillerat en els centres que s'indiquen en l'annex I d'esta orde amb els efectes que, en cada cas, s'hi assenyalen.  
Segon  
S'implanten i se suprimixen les ensenyances de Cicles Formatius de Formació Professional Específica en els centres que s'assenyalen en l'annex II d'esta orde amb els efectes, que en cada cas, s'hi indiquen.  
Tercer  
El professorat que resulte afectat per les supressions o implantacions d'ensenyances efectuades en esta disposició, s'adscriurà a la seua nova destinació, d'acord amb els criteris i procediments establits en l'Orde d'1 de juliol del 2002, de la Conselleria de Cultura i Educació, per la qual es regula l'adscripció i els desplaçaments, per modificació de les plantilles docents dels cossos de professors d'Ensenyança Secundària, professors tècnics de Formació Professional i dels cossos que impartixen Ensenyances de Règim Especial (DOGV de 12.07.2002). A este efecte, es tindran en compte les zones d'adscripció i reubicació establides per la Resolució de 12 de juliol del 2002, de la Direcció General de Personal (DOGV de 16.07.2002).  
Disposició addicional única  
Del que establix la present disposició, se n'efectuarà la corresponent inscripció en el Registre de Centres Docents de la Comunitat Valenciana.  
Disposicions finals  
Primera  
S'autoritza els distints òrgans directius de la Conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa la present orde.  
Segona  
La present orde tindrà els seus efectes el dia de la seua publicació en el Diari Oficial de la Generalitat. No obstant això, els seus efectes s'entenen referits al curs escolar que en cada cas s'indica.  
València, 17 de novembre de 2006  
El conseller de Cultura, Educació i Esport  
Alejandro Font de Mora Turón